[image: ]

[bookmark: _GoBack]Direcțiile prioritare de activitate
a Agenției Proprietății Publice pentru anul 2021

Întru implementarea politicii statului în domeniile ce îi sunt încredințate, pentru anul 2021, Agenția Proprietății Publice își propune realizarea următoarelor acțiuni prioritare: 
I. În domeniul administrării întreprinderilor de stat şi societăților comerciale cu capital public de stat
1. Perfecționarea cadrului  normativ în domeniul administrării proprietății publice
· Elaborarea și promovarea proiectelor de hotărâri cu privire la reorganizarea/lichidarea întreprinderilor de stat/societăților comerciale în alte forme juridice de organizare. 
· Elaborarea și promovarea proiectelor de hotărâri ale Guvernului și deciziilor APP privind transmiterea bunurilor (din gestiunea întreprinderilor de stat și societăților comerciale).
· Elaborarea propunerilor privind perfecționarea cadrului normativ în domeniul administrării proprietății publice.
2. Participarea la executarea prevederilor hotărârilor Guvernului privind fondarea, restructurarea, reorganizarea sau lichidarea întreprinderilor de stat și societăților comerciale.
3. Elaborarea propunerilor de buget cu privire la alocarea mijloacelor financiare din bugetul de stat, în domeniul administrării corporative a întreprinderilor de stat şi a societăților comerciale cu capital integral sau majoritar public;

II. În domeniul valorificării bunurilor entităților de stat
1. Asigurarea coordonării înstrăinării, gajării, casării, dării în locațiune sau comodat a activelor entităților de stat: 
2. Examinarea proiectelor și asigurarea ținerii evidenței contractelor de locațiune/arendă, comodat, concesiune și administrare fiduciară a bunurilor întreprinderilor de stat și a societăților comerciale.
3. Asigurarea organizării de către întreprinderile de stat a inventarierii anuale a patrimoniului statului și participarea în componența comisiilor de inventariere/ casare/ licitație/ comercializare a activelor neutilizate ale entităților de stat
4. Participarea la transmiterea bunurilor proprietate publică în temeiul prevederilor actelor normative şi ale Ordinelor Directorului General.
5. Asigurarea  activității de secretariat a Grupului de lucru pentru administrarea întreprinderilor de stat și societăților pe acțiuni  (Ordinul directorului general nr. 114 din 24.03.2020).
III. În domeniul asigurării integrității și gestionării eficiente a patrimoniului public
1. Asigurarea exercitării atribuțiilor de fondator al întreprinderilor de stat, inclusiv prin desemnarea președintelui, membrilor consiliilor de administrație ale întreprinderilor de stat și ai reprezentanților statului în societățile comerciale. 
2. Asigurarea numirii și eliberării din funcție a administratorilor întreprinderilor de stat la propunerea consiliilor de administrație ale întreprinderilor de stat.
3. Monitorizarea selectării, prin concurs, de către consiliul societății și promovarea în cadrul adunării generale a acționarilor/adunării asociaților/consiliului societății a candidaturii conducătorului societății comerciale.
4. Asigurarea selectării, în modul stabilit de Guvern, şi promovării candidaturilor președintelui și ale membrilor consiliului şi comisiei de cenzori în cadrul adunărilor generale/asociaților ale societăților comerciale cu cota statului în capitalul social.
5. Participarea la elaborarea proiectelor  de acte interne, ordine, instrucțiuni, regulamente, statute ale entităților din administrarea Agenției și elaborarea proiectelor de modificare ale actelor existente.

IV. În domeniul evidenței și monitorizării patrimoniului public
1. Elaborarea și prezentarea Guvernului spre examinare și aprobare a proiectelor de hotărâri pentru modificarea: 
· Hotărârii Guvernului nr.675/2008 cu privire la Registrul patrimoniului public;
· Hotărârii Guvernului nr. 351 din 23.03.2005 cu privire la aprobarea listelor bunurilor imobile proprietate publică a statului şi la transmiterea unor bunuri imobile.
2. Asigurarea ținerii Registrului patrimoniului public conform Regulamentului aprobat prin Hotărârea Guvernului nr. 675/2008.
· Acumularea dărilor de seamă privind patrimoniul public de la autoritățile publice centrale și locale, la situația de 01.01.2021, sistematizarea și verificarea informației prezentate.
· Efectuarea în formă manuală și electronică a înscrierilor în subregistrele Registrului patrimoniului public și eliberarea extraselor din registru.
· Perfectarea listelor bunurilor imobile proprietate a statului din Registrul patrimoniului public în cadrul procesului de inventariere a bunurilor proprietate publică de stat.
· Efectuarea controlului intern asupra tinerii registrului patrimoniului public.
3. Asigurarea întocmirii Balanței anuale a patrimoniului public şi prezentarea acesteia Guvernului RM.
4. Elaborarea criteriilor de evaluare a utilizării proprietății publice în funcție de destinația bunului și monitorizarea utilizării bunurilor imobile aflate în  administrarea autorităților publice și gestiunea întreprinderilor de stat. 
5. Monitorizarea utilizării bunurilor proprietate de stat date în administrare economică societăților comerciale și înaintarea propunerilor de valorificare a acestora.
6. Identificarea bunurilor imobile proprietate a statului, inclusiv terenuri, neraportate de entități în Registrul patrimoniului public.
7. Asistarea companiei elaboratoare a Sistemului Informațional Automatizat ”Registrul patrimoniului public”. 
8. Asigurarea evidenței circulației acțiunilor (părților sociale) ale statului în societățile comerciale constituite în procesul privatizării:
· Examinarea dosarelor de privatizare a patrimoniului statului;
· Completarea fișei privind istoricul desfășurării procesului de privatizare;
· Calcularea prețului acțiunilor statului în societățile pe acțiuni supuse privatizării, în conformitate cu Hotărârea Guvernului nr.453/2010;
· Furnizarea informației referitor la plasarea bonurilor patrimoniale la licitațiile republicane cu subscriere la acțiuni contra bonuri patrimoniale și privind derularea procesului de privatizare al acțiunilor statului.
9. Dezvoltarea unui sistem informațional integrat de supraveghere a indicatorilor financiar-economici şi operaționali ai entităților economice cu cotă de stat administrate de Agenție. 
10. Asigurarea transparenței și accesului la informație prin plasarea seturilor de date cu caracter public din Registrul patrimoniului public pe portalul guvernamental al datelor deschise și publicarea Balanței anuale a patrimoniului public în Monitorul Oficial al RM.

V. În domeniul administrării terenurilor şi bunurilor proprietate publică a statului.
5.1. Administrarea terenurilor şi bunurilor proprietate publică a statului.
Elaborarea și prezentarea Guvernului spre examinare și aprobare a proiectelor de hotărâri pentru modificarea:
· Legii nr. 121/2007 privind administrarea și deetatizarea proprietății publice, întru îmbunătățirea administrării terenurilor proprietate publică.
· Legii nr. 29/2018 privind delimitarea proprietății publice. 
· Elaborarea și asigurarea aprobării a proiectului hotărârii de guvern cu privire la modificarea HG 161/2019, fapt ce va permite  asigurarea înregistrarea acestora în Registrul bunurilor imobile.  
· Hotărârii Guvernului nr. 63/2019 cu privire la aprobarea Regulamentului privind modul de delimitare a bunurilor imobile proprietate publică.  
· Hotărârii Guvernului nr. 1428/2008 pentru aprobarea Regulamentului cu privire la vînzarea-cumpărarea şi locaţiunea/arenda terenurilor aferent.

5.2. În domeniul administrării și valorificării terenurilor proprietate publică de stat    
1. Asigurarea participării reprezentaților Agenției în comisiile de predare-primire instituite de autorități referitor la transmiterea, inclusiv verificarea corespunderii actelor de predare-primire cu informația din RBI, Registrul Patrimoniului Public și informația de facto în teren. 
2. Asigurarea încasării în bugetul de stat a plății pentru arendă/locațiune/redevență a terenurilor agricole proprietate de stat.  
3. Asigurarea încheierii/reîncheierii actelor juridice (locațiune/arendă, superficie, instituirea servituții) ce au ca obiect terenuri proprietate de stat din domeniul public (terenuri fondul apelor, apărării și ordinii publice și terenuri destinate transporturilor/telecomunicațiilor) în corespundere cu prevederile HG nr. 91/2019.  
4. Identificarea și încheierea/reîncheierea contractelor de locațiune/arendă a terenurilor proprietate publică de stat din domeniul public și privat. 
5. Promovarea proiectului de Lege ține de expunerea Legii nr. 668/1995 în redacție nouă. 
6. Asigurarea înregistrării terenurilor agricole proprietate de stat 
7. Finalizarea implementării cu suportul ministerelor responsabile a prevederilor HG nr. 1283/2018 cu privire la aprobarea Planului de acţiuni pentru restructurarea sistemului de cercetare şi inovare, educaţie şi extensiune rurală în domeniul agroalimentar
8. Expunerea la licitații a dreptului de arenda pe marginea terenurilor agricole neutilizate. 
9. Asigurarea încasării mijloacelor financiare în bugetul de stat parvenite din utilizarea de către terțe persoane a terenurilor fondului apelor proprietate de stat. 
5.3. Realizarea Programului de stat pentru delimitarea bunurilor imobile inclusiv a terenurilor proprietate publică, pentru anii 2019–2023:
1. Monitorizarea executării lucrărilor de delimitare pe teritoriul r-lui Ocnița și Edineț.
2. Finalizarea procedurii de inventariere a bunurilor imobile, inclusiv terenurilor proprietate publică pe teritoriul raioanelor Edineț, Briceni, Dondușeni, Soroca, Florești,  Drochia, Râșcani, Glodeni, Fălești şi mun. Bălți.
3. Asigurarea și finalizarea procedurii de delimitare masivă a bunurilor imobile proprietate publică pe teritoriul raioanelor Sîngerei, Rezina și UTA Găgăuzia (63 de localități). 
4. Asigurarea executării lucrărilor de delimitare pe teritoriul raioanelor Briceni, Donduşeni, Soroca, Floreşti, Fălești, Drochia, Rîşcani, Glodeni, Făleşti, Sîngerei, Rezina şi mun. Bălţi, Soldănești, Telenești, Ungheni, Orhei. 
5. Organizarea instruirii membrilor comisiilor întru asigurarea implementării Programului de delimitare.
VI. [bookmark: _Toc12364942]În domeniul deetatizării
6.1  Organizarea și desfășurarea procesului de privatizare a bunurilor proprietate publică de stat din domeniile liberalizate, cu utilizarea modalităților prevăzute de lege întru realizarea sarcinii bugetare pentru anul 2021 în mărime de 700 mil lei,  care presupune:  
1. Asigurarea expunerii la privatizare a bunurilor proprietate publică de stat incluse în Lista bunurilor proprietate de stat supuse privatizării, Anexa nr. 2 la Hotărârea Guvernului nr. 945/2007, prin organizarea a:
· 4 licitații cu strigare (tradiționale) pentru vânzarea complexelor patrimoniale unice, bunurilor imobile, complexelor de bunuri și construcțiilor nefinalizate;
· 4 expuneri a pachetelor de acțiuni ale statului la licitații cu strigare pe piața reglementată a Bursei de Valori; și
· 2 concursuri comerciale/investiționale pentru vânzarea complexelor patrimoniale unice.
2. Asigurarea desfășurării procesului de privatizare a bunurilor proprietate de stat supuse privatizării:
· demararea procedurii de achiziție publică a serviciilor de evaluare a bunurilor supuse privatizării (valori mobiliare, întreprinderi de stat, bunuri imobile și complexe de bunuri);
· asigurarea determinării de către evaluatorii selectați a valorii de piață a bunurilor supuse privatizării conform legislației privind activitatea de evaluare;
· asigurarea întocmirii dosarelor bunurilor supuse privatizării, inclusiv solicitarea materialelor și informațiilor necesare; 
· asigurarea determinării modalității de privatizare;
· asigurarea elaborării Caietelor de sarcini pentru întreprinderile de stat/societățile pe acțiuni preconizate expunerii la privatizare prin concurs investițional/ comercial; 
· elaborarea fișelor informative pentru bunurile supuse privatizării;
· convocarea ședințelor Comisiilor pentru stabilirea prețurilor inițiale de vânzare, după caz, aprobarea caietelor de sarcini, a comunicatelor informative, a condițiilor specifice de privatizare s.a.
· asigurarea mediatizării procesului de privatizare prin publicarea Comunicatelor informative privind desfășurarea procesului de privatizare în Monitorul Oficial al RM, plasarea Comunicatelor pe pagina web a Agenției, precum și remiterea acestora Ministerului Afacerilor Externe și Integrări Europene pentru mediatizare prin intermediul misiunilor diplomatice și Agenției de investiții din Moldova pentru promovare, inclusiv agențiilor mass-media;
3. Conlucrarea la organizarea și desfășurarea procesului de vânzare-cumpărare a terenurilor din domeniul privat al statului aferente construcțiilor private, inclusiv construcțiilor nefinalizate, în particular:
· examinarea cererilor și materialelor înaintate pentru cumpărarea terenurilor din domeniul privat al statului aferente construcțiilor private;
· elaborarea proiectelor contractelor de vânzare-cumpărare și actelor de transmitere a terenurilor aferente construcțiilor proprietate privată.
4. Organizarea și desfășurarea procesului de privatizare a încăperilor nelocuibile proprietate de stat date în locațiune, inclusiv:
· examinarea cererilor și materialelor înaintate pentru privatizarea încăperilor nelocuibile proprietate de stat date în locațiune și prezentarea acestora în cadrul Comisiei;
· elaborarea proiectelor contractelor de vânzare-cumpărare și actelor de transmitere a încăperilor  nelocuibile privatizate.

6.2  Monitorizarea îndeplinirii obligațiilor stabilite în contractele de vânzare-cumpărare/locațiune/arendă.
Pentru anul 2021, Agenția va asigura continuitatea monitorizării realizării obligațiilor investiționale, sociale și de altă natură asumate de cumpărătorii Î.S. ”Vestmoldtransgaz” și Î.S. ”Poligraf-Service” precum și supravegherea îndeplinirii obligațiilor asumate de cumpărătorii Î.S. Compania aeriană ”Air Moldova”, ”Tutun-CTC” S.A.; SC ”Gara Nord”, Î.S.”Energoreparaţii”, precum și evoluția activității economico-financiare a entităților privatizate, inclusiv: 
· asigurarea instituirii grupurilor de lucru interministeriale pentru verificarea îndeplinirii obligațiilor contractuale de către cumpărători la privatizarea bunurilor proprietate de stat prin intermediul concursurilor comerciale și investiționale;
· organizarea deplasărilor şi participarea în componenta grupurilor de lucru instituite în scopul verificării îndeplinirii obligațiilor contractuale.
· examinarea rapoartelor de audit prezentate de cumpărători privind realizarea obligațiilor investiționale
Concomitent va fi asigurată evidența achitării în bugetul de stat a mijloacelor financiare din deetatizarea bunurilor proprietate publică de stat și monitorizarea achitării în bugetul de stat a prețului bunurilor procurate în rate.
6.3  Monitorizarea îndeplinirii obligațiilor stabilite în contractele de vânzare-cumpărare/parteneriat public-privat/concesiuni
1. Revizuirea cadrului legal în domeniul parteneriatului public-privat
2. Implementarea recomandărilor Curții de Conturi înaintate în domeniul parteneriatului public-privat;
3. Monitorizarea Contractului de concesiune a activelor aflate  în gestiunea Î.S. „Aeroportul Internațional Chișinău” și a terenului aferent acestora, nr. 4/03 din 30.08.2013, după caz, executarea Notificării de  rezoluțiune nr. 09-05-3113 din 8 iulie 2020 cu restituirea către stat a activelor ce au făcut obiect al concesiunii;
4. Monitorizarea Contractului de parteneriat public-privat privind modernizarea și eficientizarea activității Î.S. ”Gările și Stațiile Auto” nr. 4/03 din 17.12.2018;
5. Monitorizarea Contractului de parteneriat public-privat pentru dezvoltarea activităților Loteriei Naționale din sectorul loteriilor și pariurilor la competiții/evenimente sportive, inclusiv prin intermediul rețelelor de comunicații electronice.
6. Monitorizarea Contractului de parteneriat public-privat pentru dezvoltarea activităților Loteriei Naționale a Moldovei din sectorul automatelor de joc cu câștiguri bănești, inclusiv prin intermediul rețelelor de comunicații electronice.
7. Monitorizarea implementării  proiectelor de parteneriat public-privat şi concesiuni semnate de către autoritățile publice centrale și locale  la nivel național și local.  
8. Consolidarea capacităților profesionale a colaboratorilor prin participarea la cursurile de instruire. 
6.4 Perfecționarea cadrului normativ
Pentru anul în curs, Agenția va înainta Guvernului spre examinare și aprobare a proiectelor de hotărâri pentru modificarea:
· Listei bunurilor nepasibile de privatizare, anexă la Legea nr. 121/2007 privind administrarea și deetatizarea proprietății publice;
· Listei bunurilor proprietate de stat supuse privatizării aprobată prin Hotărârea Guvernului nr. 945/2007.
· Actelor normative aferente procedurilor de privatizare în contextul recomandărilor Curții de Conturi (H.G. nr. 919/2008, H.G. nr. 145/2008,  H.G. nr. 468/2008,  H.G. nr. 1428/2008, H.G. nr. 136/2009).

